Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1007

b) amennyiben egy küldeménydarabban különböző azonosító számú, különböző áruk vannak – a küldeménydarabban lévő áruk azonosító számát, amely elé az «UN» rövidítést kell írni, vagy – az «LQ» (a betűk az angol "limited quantities", magyarul "korlátozott mennyiség" rövidítése) rövidítést. Ezt a jelölést egy vonallal körberajzolt, legalább 100 x 100 mm nagyságú, csúcsára állított négyzetben kell feltüntetni. Ha a küldeménydarab mérete úgy kívánja, a jelölés méretei csökkenthetők, feltéve, hogy jól látható marad. 5.1.1.15 Az UN 3100, 3121 és 3137 azonosító számhoz rendelt anyagok nem fuvarozhatók (lásd még az I. Fejezet 1.5.2.2.3.1 pontját és a táblázathoz fűzött 1 lábjegyzetet). 5.1.2 Csomagolási előírások 5.1.2.1 Általános csomagolási előírások 5.1.2.1.1 Az 5.1 osztályba tartozó anyagok és készítmények csomagolásának ki kell elégítenie az SZMGSZ 2. Melléklet II. Fejezet, valamint a 2.5 és a 2.6 Függelék követelményeit, továbbá az 5.1 táblázat 3. oszlopában feltüntetett különleges előírásokat is. 5.1.2.1.2 A 5.1 osztály egyes sorszámainak anyagaihoz és tárgyaihoz a következő csomagolási csoportokat kell alkalmazni: – az a) csoportba sorolt anyagokhoz az I csomagolási csoportba tartozó, «X» betűvel jelölt csomagolóeszközöket; – a b) csoportba sorolt anyagokhoz a II vagy az I csomagolási csoportba tartozó, «Y» vagy «X» betűvel jelölt csomagolóeszközöket, vagy a tömegáruk fuvarozására szolgáló, közepes raktömegű szállítótartályokat (IBC-k), amelyek a II. csomagolási csoportba tartoznak és jelölésük «Y»; – a c) csoportba sorolt anyagokhoz a III, II vagy I csomagolási csoportba tartozó, «Z», «Y» vagy «X» betűvel jelölt csomagolóeszközöket, vagy a tömegáruk fuvarozására szolgáló, közepes raktömegű szállítótartályokat (IBC-k), amelyek a III vagy a II csomagolási csoportba tartoznak és jelölésük «Z» vagy «Y». 5.1.2.1.3 Az 5.1 osztály anyagainak tartálykocsiban és tankkonténerben történő fuvarozására az SZMGSZ 2.10 és 2.11 Függelékének1 előírásai érvényesek. 5.1.2.2 Az egyes anyagok csomagolása Az 1.a) sorszám alá tartozó anyagokat a következők szerint kell csomagolni: legalább 99,5% tisztaságú alumíniumból készült, nem levehető tetejű hordókba vagy a hidrogén-peroxid bomlását nem okozó, különleges acélból készült, nem levehető tetejű hordókba; vagy a 2.5 Függelék 3.1.19 pontja szerinti összetett csomagolásba, ahol a belső csomagolás üveg, műanyag vagy olyan fém lehet, amely nem váltja ki a hidrogén-peroxid bomlását. Az üvegből vagy műanyagból készített belső csomagolás legfeljebb 2 liter, a fémből készült legfeljebb 5 liter anyagot tartalmazhat. A tartályoknak rendelkezniük kell: olyan stabil alappal, amely megakadályozza azok felborulását, valamint a 2.5 Függelék 1.18 pontja szerinti szellőztető szerkezettel. A csomagolóeszköznek meg kell felelnie a 2.5 Függelék szerint az I. csomagolási csoportra bevizsgált és engedélyezett konstrukciónak. A csomagolóeszközöket legfeljebb térfogatuk 90%-áig szabad megtölteni. A küldeménydarab nem lehet 125 kg-nál nehezebb. 5.1.2.2.2 Az 5. sorszám anyagait szénacél vagy más, alkalmas acélötvözetből gyártott tartályokban kell fuvarozni. A következő tartályok megengedettek: – hordók, legfeljebb 150 liter térfogattal; 2002/105/II. szám 1) Az Orosz Vasutakon, a Belarusz Vasúton és az Ukrán Vasutakon a 2.10 és 2.11 Függeléket jelenleg nem alkalmazzák. – legfeljebb 1000 liter térfogatú tartályok (mint például gördítőabronccsal ellátott hengeres tartályok vagy gömb alakú tartályok). A tartályoknak meg kell felelniük a 2. osztály 2.2.1 pont vonatkozó rendelkezéseinek és legalább 2,1 MPa (21 bar) túlnyomásra méretezetteknek kell lenniük. Az edények falvastagsága 3 mm-nél kevesebb nem lehet. Az első használatbavételt megelőzően azokat legalább 1 MPa (10 bar) nyomással hidraulikus próbának kell alávetni. A próbát nyolc évenként meg kell ismételni, és egyidejűleg el kell végezni a tartályok belső vizsgálatát és szerelvényeinek ellenőrzését. Ezen kívül két évenként alkalmas berendezéssel (pl. ultrahanggal) a korrózió és a szerelvények állapota tekintetében felül kell vizsgálni a tartályokat. A próbákat és a méréseket a 2 osztályra érvényes előírások szerint kell elvégezni. A tartályok legfeljebb térfogatuk 92%-áig tölthetők meg. A tartályokon a következőket kell jól olvashatóan és tartósan feltüntetni: – a gyártó neve vagy a gyártási jel és a tartály sorszáma: – az anyag megnevezése az 5. sorszám szerint; – a tartály saját tömege és a megtöltött tartály engedélyezett legnagyobb tömege, – az első vizsgálat és az utolsó időszaki felülvizsgálat dátuma (év, hónap), – a próbákat és a szemrevételezést végző szakértő bélyegzője. 5.1.2.2.3 A 20. sorszám alá tartozó ammónium-nitrát oldatok csak tartálykocsiban vagy tartálykonténerben (lásd a 2.10 és a 2.11. Függeléket2) fuvarozható. 5.1.2.2.4 A 27.b) sorszám alá tartozó oxigénfejlesztőket olyan csomagolásban kell fuvarozni, amely megfelel a II csomagolási csoport követelményeinek és abban az esetben, ha a küldeménydarabban lévő valamelyik oxigénfejlesztő működésbe lép, akkor megfelel a következőknek:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes